Document ID: 32008R0720

ΚΑΝΟΝΙΣΜΌΣ (ΕΚ) αριθ. 720/2008 ΤΗΣ ΕΠΙΤΡΟΠΉΣ
της 25ης Ιουλίου 2008
για καθορισμό κοινών λεπτομερειών εφαρμογής του κανονισμού (ΕΚ) αριθ. 1234/2007 όσον αφορά την αποθεματοποίηση και διακίνηση των προϊόντων που αγοράζονται από οργανισμό πληρωμών ή οργανισμό παρεμβάσεως
(Κωδικοποιημένη έκδοση)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα ειδικά προϊόντα (ενιαίος κανονισμός ΚΟΑ) (1), και ιδίως το άρθρο 43 σε συνδυασμό με το άρθρο 4,
Εκτιμώντας τα ακόλουθα:
(1)
Ο κανονισμός (ΕΟΚ) αριθ. 3515/92 της Επιτροπής, της 4ης Δεκεμβρίου 1992, για τον καθορισμό κοινών λεπτομερειών εφαρμογής του κανονισμού (ΕΟΚ) αριθ. 1055/77 περί αποθεματοποιήσεως και διακινήσεως των προϊόντων που αγοράζονται από οργανισμό παρεμβάσεως (2), έχει τροποποιηθεί επανειλημμένα (3) και ουσιωδώς. Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση του εν λόγω κανονισμού.
(2)
Οι αρμόδιες αρχές είναι ενήμερες για όλες τις συναλλαγές τις σχετικές με τα εν λόγω προϊόντα. Επομένως, για διοικητική απλούστευση είναι επιθυμητό να μην απαιτείται πιστοποιητικό όσον αφορά τα προϊόντα που κατέχονται από οργανισμό πληρωμών ή οργανισμό παρέμβασης, τα οποία εξάγονται προς τρίτη χώρα για να αποθηκευθούν εκεί ή επιστρέφουν στο κράτος μέλος απ' όπου ξεκίνησαν.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
ΚΕΦΑΛΑΙΟ 1
ΓΕΝΙΚΗ ΔΙΑΤΑΞΗ
Άρθρο 1
Με την επιφύλαξη των παρεκκλίσεων που προβλέπονται από ειδικούς κοινοτικούς κανόνες για ορισμένα προϊόντα, ο παρών κανονισμός καθορίζει τις κοινές λεπτομέρειες εφαρμογής του άρθρου 39 του κανονισμού (ΕΚ) αριθ. 1234/2007.
ΚΕΦΑΛΑΙΟ 2
ΠΡΟΪΟΝΤΑ ΠΑΡΕΜΒΑΣΗΣ ΠΟΥ ΜΕΤΑΦΕΡΟΝΤΑΙ ΓΙΑ ΑΠΟΘΗΚΕΥΣΗ ΣΕ ΤΡΙΤΗ ΧΩΡΑ
Άρθρο 2
Σε περίπτωση εφαρμογής του άρθρου 39 παράγραφος 5 στοιχείο α) του κανονισμού (ΕΚ) αριθ. 1234/2007, όταν προϊόντα αποστέλλονται σε τρίτη χώρα για αποθήκευση, το έγγραφο που αναφέρεται στο άρθρο 3 του παρόντος κανονισμού και η διασάφηση εξαγωγής κατατίθενται στο αρμόδιο τελωνείο του κράτους μέλους όπου εδρεύει ο οργανισμός πληρωμών ή ο οργανισμός παρέμβασης ο οποίος είναι υπεύθυνος για τα προϊόντα.
Η διασάφηση εξαγωγής και, ενδεχομένως, το έγγραφο εξωτερικής κοινοτικής διαμετακόμισης ή το ισοδύναμο εθνικό έγγραφο φέρουν μία από τις ενδείξεις που απαριθμούνται στο παράρτημα Ι.
Δεν απαιτείται άδεια εξαγωγής όσον αφορά τις τελωνειακές διατυπώσεις εξαγωγής.
Άρθρο 3
Το έγγραφο που αναφέρεται στο άρθρο 2 εκδίδεται από τον αρμόδιο οργανισμό πληρωμών ή οργανισμό παρέμβασης του κράτους μέλους αναχώρησης, φέρει αριθμό και περιλαμβάνει:
α)
περιγραφή των προϊόντων και, κατά περίπτωση, κάθε άλλο στοιχείο αναγκαίο για τον έλεγχο·
β)
τον αριθμό, είδος και κατά περίπτωση, τα σήματα και αριθμούς των δεμάτων·
γ)
τη μεικτή και καθαρή μάζα των προϊόντων·
δ)
αναφορά στο άρθρο 39 του κανονισμού (ΕΚ) αριθ. 1234/2007, όπου να προσδιορίζεται ότι τα προϊόντα προορίζονται για αποθήκευση·
ε)
τη διεύθυνση του προτεινόμενου χώρου αποθήκευσης.
Στην περίπτωση εφαρμογής του άρθρου 2, το εν λόγω έγγραφο φυλάσσεται στο τελωνείο όπου κατετέθη η διασάφηση εξαγωγής και αντίγραφο του εγγράφου συνοδεύει το προϊόν.
Άρθρο 4
1. Όταν τα προϊόντα που βρίσκονται στην κατοχή ενός οργανισμού πληρωμών ή ενός οργανισμού παρέμβασης έχουν αποθηκευτεί σε τρίτη χώρα και επανεισάγονται εν συνεχεία στο κράτος μέλος, στη δικαιοδοσία του οποίου υπάγεται ο εν λόγω οργανισμός, δίχως να έχουν πωληθεί:
α)
η επανεισαγωγή υπόκειται στο άρθρο 39 παράγραφος 5 του κανονισμού (ΕΚ) αριθ. 1234/2007 και
β)
δεν απαιτείται να υποβληθεί άδεια εισαγωγής.
2. Επιπλέον, τα ακόλουθα έγγραφα υποβάλλονται στο τελωνείο επανεισαγωγής:
α)
το επικυρωμένο αντίγραφο της διασάφησης εξαγωγής που εκδόθηκε για την εξαγωγή των προϊόντων στην τρίτη χώρα αποθήκευσης ή αντίγραφο ή φωτοαντίγραφο αυτής επικυρωμένο ως ακριβές αντίγραφο από το τελωνείο που έχει εκδώσει το πρωτότυπο·
β)
έγγραφο που εκδόθηκε από τον οργανισμό πληρωμών ή τον οργανισμό παρέμβασης τον υπεύθυνο για τα προϊόντα, το οποίο περιλαμβάνει τα στοιχεία που προβλέπονται στο άρθρο 3 στοιχεία α) έως δ).
Τα έγγραφα αυτά φυλάσσονται στο τελωνείο επανεισαγωγής.
ΚΕΦΑΛΑΙΟ 3
ΠΡΟΪΟΝΤΑ ΠΑΡΕΜΒΑΣΗΣ ΠΟΥ ΜΕΤΑΒΙΒΑΖΟΝΤΑΙ ΑΠΟ ΕΝΑΝ ΟΡΓΑΝΙΣΜΟ ΠΛΗΡΩΜΩΝ Ή ΟΡΓΑΝΙΣΜΟ ΠΑΡΕΜΒΑΣΗΣ ΣΕ ΑΛΛΟΝ
Άρθρο 5
Σε περίπτωση εφαρμογής του άρθρου 39 παράγραφος 5 στοιχείο β) του κανονισμού (ΕΚ) αριθ. 1234/2007, όταν προϊόντα αποστέλλονται σε άλλο κράτος μέλος στο πλαίσιο πράξης μεταβίβασης, τα προϊόντα συνοδεύονται από το αντίτυπο ελέγχου Τ5 που αναφέρεται στα άρθρα 912α έως 912ζ του κανονισμού (ΕΟΚ) αριθ. 2454/93 της Επιτροπής (4). Το αντίτυπο ελέγχου Τ5 εκδίδεται από τον οργανισμό παρέμβασης που αποστέλλει τα προϊόντα και αναγράφει στη θέση 104 μία από τις ενδείξεις που απαριθμούνται στο παράρτημα ΙΙ του παρόντος κανονισμού.
Στη θέση 107 αναφέρεται ο αριθμός του παρόντος κανονισμού.
Το κράτος μέλος μπορεί να επιτρέψει την έκδοση του αντιτύπου ελέγχου Τ5 από αρχή που ορίζεται για τον σκοπό αυτό αντί του οργανισμού πληρωμών ή οργανισμού παρέμβασης.
Το αντίτυπο ελέγχου Τ5 επιστρέφεται απευθείας στον οργανισμό παρέμβασης που απέστειλε τα προϊόντα, μετά τον κατάλληλο έλεγχο και θεώρηση από τον οργανισμό παρέμβασης του κράτους μέλους, στο οποίο μεταβιβάζονται τα προϊόντα.
ΚΕΦΑΛΑΙΟ 4
ΤΕΛΙΚΕΣ ΔΙΑΤΑΞΕΙΣ
Άρθρο 6
Ο κανονισμός (ΕΟΚ) αριθ. 3515/92 καταργείται.
Οι αναφορές στον καταργούμενο κανονισμό νοούνται ως αναφορές στον παρόντα κανονισμό και διαβάζονται σύμφωνα με τον πίνακα αντιστοιχίας που εμφαίνεται στο παράρτημα IV.
Άρθρο 7
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Ιουλίου 2008.

Labels: 8
3
15